C 252/30
FI
Euroopan unionin virallinen lehti
17.7.2023
— pääomayhteyksiä tai konsernisuhteita henkilöön, jolla on hallussaan tai määräysvallassaan äänioikeuksia edeltävässä luetelmakohdassa tarkoitetun henkilön hallinto- tai valvontaelimessä tai joka edustaa kyseistä henkilöä?
9) Onko Euroopan unionin perusoikeuskirjan 16 artiklaa, SEUT 49, SEUT 56 ja SEUT 106 artiklaa, palveluista sisämarkkinoilla 12.12.2006 annettua Euroopan parlamentin ja neuvoston direktiiviä 2006/123/EY sekä jätteistä ja tiettyjen direktiivien kumoamisesta 19.11.2008 annetun Euroopan parlamentin ja neuvoston direktiivin 2008/98/EY 8 ja 8 a artiklaa tulkittava siten, että ne ovat esteenä sellaiselle lainsäädännölle, jonka mukaan seitsemännessä ja kahdeksannessa ennakkoratkaisukysymyksessä tarkoitetut rajoitukset koskevat myös laajennettua tuottajan vastuuta koskevien velvoitteiden täyttämistä yhteisesti koskevaa toimintaa harjoittavan oikeushenkilön hallintoelimen jäsentä, kyseisen oikeushenkilön valvontaelimen jäsentä tai sen edustajaa?
10) Onko Euroopan unionin perusoikeuskirjan 16 artiklaa sekä SEUT 49 ja SEUT 56 artiklaa tulkittava siten, että ne ovat esteenä sellaiselle lainsäädännölle, jonka mukaan tuottajien, joilla on laajennettua tuottajan vastuuta koskevia velvoitteita ja jotka saattavat markkinoille kotitalouskäyttöön tarkoitettuja tuotteita, on pakko tehdä sopimus, jolla ne valtuuttavat oikeushenkilön, jolla on lupa harjoittaa toimintaa laajennettua tuottajan vastuuta koskevien velvoitteiden täyttämiseksi yhteisesti, huolehtimaan niiden laajennettua tuottajan vastuuta koskevien velvoitteiden täyttämisestä?
(1) (2)
EUVL 2008, L 312, s. 3.
EUVL 2006, L 376, s. 36.
Ennakkoratkaisupyyntö, jonka Okrazhen sad – Sliven (Bulgaria) on esittänyt 25.4.2023 – Rikosoikeudenkäynti, jossa vastaajina ovat DM, AV, WO ja AQ (Asia C-265/23, Volieva (1)) (2023/C 252/33) Oikeudenkäyntikieli: bulgaria Ennakkoratkaisua pyytänyt tuomioistuin Okrazhen sad – Sliven
Rikosoikeudenkäynnin asianosaiset pääasiassa DM, AV, WO ja AQ
Ennakkoratkaisukysymykset 1) Kun kyse on unionin oikeuden soveltamisalaan kuuluvia rikoksia koskevasta rikosoikeudellisesta menettelystä, onko Euroopan unionin perusoikeuskirjan 52 artiklaa, luettuna yhdessä sen 47 artiklan kanssa, ja järjestäytyneen rikollisuuden torjunnasta 24.10.2008 tehdyn neuvoston puitepäätöksen 2008/841/YOS (2) 4 artiklaa sekä Euroopan unionista tehdyn sopimuksen 19 artiklan 1 kohdan kolmatta virkettä tulkittava siten, että ne ovat esteenä rikosprosessikoodeksin (Nakazatelno-protsesualen kodeks, sellaisena kuin se on muutettuna, Darzhaven vestnik nro 63/2017, voimassa 5.11.2017 alkaen) XXVI lukuun sisältyvän kaltaisille kansallisille säännöksille, joilla kumotaan rikosoikeudellisen menettelyn kohteena olevan henkilön oikeus häntä vastaan aloitetun menettelyn lopettamiseen, kun tämä oikeus syntyi sovellettaessa lakia, jossa säädettiin tällaisesta mahdollisuudesta, mutta tuomioistuimen virheen vuoksi oikeus todettiin vasta kyseisen lain kumoamisen jälkeen?
2) Mitkä ovat Euroopan unionin perusoikeuskirjan 47 artiklassa tarkoitetut tehokkaat oikeussuojakeinot, joita tällaisella rikosoikeudellisen menettelyn kohteena olevalla henkilöllä olisi oltava käytettävissään, ja erityisesti, onko kansallinen tuomioistuin velvollinen lopettamaan kaikilta osin rikosoikeudellisen menettelyn tällaista henkilöä vastaan, jos asiaa aiemmin käsitellyt tuomioistuimen kokoonpano on jättänyt sen tekemättä, vaikka edellytykset siihen täyttyivät tuolloin voimassa olleen kansallisen lain mukaan?
(1) (2)
Tämän asian nimi on kuvitteellinen nimi.
Se ei vastaa oikeudenkäynnin minkään asianosaisen todellista nimeä.
EUVL L 300, 2008, s. 42.